Lemmen Laulu
Ei löydy lempi-kukkaista
 Sen Savon saloilla,
 Vaikk’ muinoin kukki kuusetkin
 Kataisten ahoilla.

 Ei löydy laulu-rastasta
 Vuorilla jylhillä,
 Ei kukka-kummut kuvasta
 Sen virran kalvoa.

 Vaan laakson muistan semminkin
 Kataisten kankailla,
 Joss’ vesi vieri virtana
 Kukille lemmitty.

 Ja vuoret, jylhät lehtiköt,
 Ne rauku äänestäin,
 Ja sata kieltä kertoili
 Nimeä ystäväin.

 Ja saattaisinko unhottaa
 Sen onnen lapsia,
 Noit’ punaposki-neitoja
 Hoikkia, hentoja?

 Eik’ lempi pala povessain
 Syvästi, hellästi?
 Tosin, noit’ sini-silmiä
 Ei kyllin katsele.

 Vaan jouduin kauvas Karjalaan,
 Sitt’ jätin armahain,
 Ja eron hetki haikea
 Oil kyllä kauhea.

 Jos löytyis lempi-kukkaista
 Sen Savon saloilla,
 Kuin muinon kukki kuusetkin
 Kataisten ahoilla!

A[ntti]. P[uhak]–ka.

Lähde: Sanan-Lennätin 24.9.1858.

Antti Puhakka
Runot
Sanan-Lennätin
1858